Tapahtuma | Swordman.fi | Sivu 2
Miekkailuvientiä Kymi Combat ry:n miekkaleirille 9.3.2014
Artikkeli on julkaistu alun perin Savon Miekka -blogissa 12.3.2014
Warusseippäin killan seminaarissa huhtikuussa 2013 törmättiin Kuopion delegaation kanssa historiallisesta miekkailusta kiinnostuneeseen kouvolalaiseen Abrahamiin, joka kävi tutustumassa lajiin ajatuksenaan käynnistellä miekkailua Kouvolassa. Sillä kertaa ei Kouvolan Valkealassa toimiva pieni kamppailulajiseura Kymi Combat ry vielä saanut repertuaariinsa Baguazhangin ja Bujinkanin rinnalle historiallista miekkailua, mutta ajatus jäi kytemään, sillä äskettäin tuli Abrahamilta kyselyä, josko tultaisiin heidän porukalle opettamaan Liechtenauerin pitkämiekan alkeita.
Kouvolan vierailun ”Plan2” käynnissä ”mind mapin” avulla.
No Jaakon mietittiin muutama minuutti ja päättiin, että sinnehän piti lähteä. Viikkoa ennen hahmottelin, mitä ja miten treenailtaisiin. Tavoitteena oli saada sellainen kokonaisuus kasaan, että Valkealan ryhmä pääsisi niillä tiedoilla omin avuin alkuun treenaamisessa… Sellainen setti tuntui syntyvät, mutta pari päivää ennen iski epävarmuus. Laittelinkin ”mind mapin” kanssa kokonaisuuden uusiksi ja päädyin omasta mielestäni parempaan lopputulokseen.
Varhain sunnuntaiaamuna 9.3. käännettiin auton nokka kohti Kouvolaa ja Kymi Combat ry:n miekkaleiriä. Muutama tunti ajamista ja oltiin perillä Valkealan kulmilla. Sitten käännyttiin pienemmälle tielle ja vielä pienemmälle ja vielä pienemmälle ja kohdattiin lopulta ”Sotilasalue – Pääsy kielletty” -kyltti. Onneksi tältä oli varoitettu etukäteen, että ei tarvitse välittää, eteenpäin vaan. Sieltä se koulukin sitten löytyi, minkä salissa oli tarkoitus miekkailla.
Sitten ei kun treenit pystyyn. Mukana oli muutama Kymi Combatin jäsen ja pari yhdenkäden miekkojen kanssa aikaisemmin miekkailutuntumaa ottanutta nuorta Kouvolan keskus-taajamasta. Paljon oli asiaa mukana, mutta aikaakin oli kuusi tuntia käytössä.
Mukavaa ja motivoitunutta porukkaa oli. Toivottavasti saatiin kipinää tartutettua lisää molemmille paikalla olleille tahoille ja nähdään miekkalun merkeissä jatkossakin. Olisihan se hauska olla osallisena, vaikka edes pieneltäkin osalta siinä, että historiallisen miekkailun harrastus pääsisi leviämään uudelle paikkakunnalle.
Kuuden tunnin treenien jälkeen hypättiin taas autoon ja kokka kohti Kuopiota. Kolmisen tuntia ajoa ja kotona jälleen. Sellainen pikainen 12 tunnin reissu miekkailun pariin. ”Voisi sitä huonomminkin sunnuntain viettää”, summasi Jaakko päivän päätteeksi ja totta puhui.
Kategoriat: Liechtenauer trad., Pitkämiekka, Tapahtuma	| Avainsanat: Kymi Combat ry	| Leave a reply